תחנת הרכבת בני ברק – רמת החייל

תחנת הרכבת בני ברק (שבראשיתה נקראה "תחנת הרכבת תל אביב צפון") היא תחנת נוסעים של רכבת ישראל המשרתת את בני ברק, רמת גן ואזור התעשייה רמת החייל בתל אביב. התחנה ממוקמת בבני ברק, על גבול תל אביב ורמת גן, בסמוך לקניון איילון ואצטדיון רמת גן. התחנה, על מסילת הירקון, מהווה תחנת ביניים בקו אשקלון – הרצליה.

==היסטוריה==
ימין
הלווית הרב חיים קניבסקי, 2022]]
עם קום מדינת ישראל לא היה קישור מסילתי מתל אביב צפונה אלא לכיוון לוד בלבד, דבר שמנע שירות רכבות בין תל אביב לצפון הארץ ובפרט לחיפה. המסילה הקרובה ביותר לצפון תל אביב הייתה מסילת הירקון שהסתעפה מהמסילה המזרחית ליד ראש העין והגיעה עד פתח תקווה. מסילה זו הוארכה בשנת 1949 בשבעה קילומטר נוספים לכיוון מערב לאורך נחל הירקון ובסופה נבנתה תחנת רכבת שנקראה "תל אביב צפון", להבדילה מתחנת הרכבת תל אביב דרום ששכנה אז מול בית הדר. התחנה נחנכה ב-20 בספטמבר 1949 יחד עם קו הנוסעים תל אביב - חיפה, שעבר אז ממזרח לשרון וגוש דן.

עם חנוכת מסילת החוף במאי 1953 חוברה מסילת הירקון למסילת החוף בצומת תל ברוך ותחנת תל אביב צפון המשיכה להיות התחנה הסופית בקו חיפה - תל אביב ותחנת ביניים בקו חיפה - ירושלים. כאשר נחנכה תחנת הרכבת תל אביב מרכז בנובמבר 1954, רק מספר רכבות בודדות שנסעו בקו חיפה – ירושלים המשיכו לעצור בתחנת תל אביב צפון. שם התחנה שונה לתחנת בני ברק, כיוון שנמצאה בשטח העיר בני ברק, אף שבקרב הציבור נותרה זמן מה מוכרת כתחנת תל אביב צפון. בתחנה נבנה מסוף מטען גדול עבור רכבות משא, כיוון שהיא סמוכה לאזור תעשייה, ועם חנוכת מסילת איילון בשנות ה-90 הופסק לחלוטין שירות הנוסעים בתחנה זו.

ב-3 ביוני 2000 נחנך קו הנוסעים תל אביב – ראש העין, כאשר במסגרת העבודות על הקו שודרגה מסילת הירקון ונבנתה מחדש "תחנת הרכבת בני ברק" שהיוותה תחנת ביניים בקו זה. בשנת 2006, בקרבת התחנה, נחנך גשר מבצע קדש מעל נחל הירקון ומסילת הרכבת. מעבר הולכי הרגל על המסילה לכיוון בני ברק נחסם והוחלף במדרגות לולייניות ממתכת שהוצבו בגשר.

בשנת 2016 השם "רמת החייל" הוסף לשם התחנה, והחלו עבודות על גשר כפול שייקשר את אזור התעסוקה של בני ברק ותחנת הרכבת עם הגדה הצפונית של הירקון ואזור התעסוקה ברמת החייל. הגשר המיועד להולכי רגל ורוכבי אופניים נחנך בתחילת 2018, אך בספטמבר 2019, עיריית בני ברק חסמה אותו, עקב עבודות פיתוח המתבצעות במקום.

ב-19 בנובמבר 2021 הושלמה בתחנה התקנתה של מערכת הזנה חשמלית עילית על ידי חברת SEMI הספרדית. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.

ב-25 בדצמבר 2021 החל לפעול בתחנה קו נוסעים חשמלי מהרצליה לאשקלון במקום קו הנוסעים שפעל מהרצליה ועד באר שבע מרכז דרך קו הנגב המערבי<ref></ref>.

==מבנה התחנה==
בתחנה קיימים רציף אי אחד, רציף צד אחד צמוד לאולם הנוסעים, ושלוש מסילות המשרתות אותם. התחנה היא תחנת ביניים והתנועה ממנה אפשרית בשני הכיוונים.
450px

== שירות הרכבות בתחנה ==
תחנה זו משמשת כתחנה ביניים בקו אשקלון - הרצליה. בשעות השיא עוצרות בתחנה ארבע רכבות בשעה לכל כיוון; ארבע לכיוון הרצליה, שתיים לאשקלון, אחת לאשדוד עד הלום ואחת לראשון לציון משה דיין. בשעות השפל עוצרות בתחנה שתי רכבות בשעה בכל כיוון.

== קווי אוטובוס העוברים בתחנה ==
{| class="wikitable"
|+
!קו
!מפעיל
!מסלול
!הערות נוספות
|-
|4
| rowspan="3" |דן
|קאנטרי בני ברק - רכבת בני ברק - קניון איילון - הירקון - קריית הרצוג - פרדס כץ - רבי עקיבא - חזון איש - קריית ויזניץ - קהילות יעקב
|♿
|-
|9
|רכבת בני ברק - קניון איילון - מגדלי ב.ס.ר - תחנת רק"ל בן-גוריון - מכון מור - דרך ז'בוטינסקי - רבי עקיבא - חזון איש - קהילות יעקב
|♿
|-
|81
|רכבת בני ברק - תל אביב-יפו, ראול ולנברג - אזור תעשייה עבר הירקון - נווה שרת - ראול ולנברג - רכבת בני ברק
|♿🔄
|-
|524
|מטרופולין
|רכבת בני ברק - תל אביב-יפו, ראול ולנברג - אזור תעשייה עבר הירקון - דבורה הנביאה - משה סנה - בית עלמין קריית שאול - מחלף הכפר הירוק - רמת השרון, סוקולוב - הרצליה, בן-גוריון - דרך ירושלים - רעננה, דרך ירושלים - בית לוינשטין - קריית שרת - לב הפארק
|♿
|}

== מתחם תפעולי ומסוף מטענים ==
בצמוד לתחנה נמצא מתחם תפעולי ומסוף מטענים המשמש לדיור רכבות וציוד הנדסי נייד, לטעינה ופריקה של מטענים. המתחם כולל מספר רב של מסילות ועקלתונים ויוצאים ממנו שלוחות לממגורות רמיד ולהעמסת אשפה.
<gallery widths="200px" heights="200px" perrow="5">
תמונה:Memgorot-ramid Industrial siding in BneiBrak Rail Yard view to West.jpg|שלוחת מסילת הרכבת לממגורות רמיד
תמונה:BneyBrakStaitionFromEast.jpg|מבט אל המתחם ממזרח
תמונה:Garbage train in Bnei Brak Yard (Garbage Industrial siding).jpg|רכבת הזבל במסוף מטענים.
תמונה:Bnei Brak rail station and Bnei Brak Rail Yard.jpg|מתחם עריכה, דיור ומסוף מטענים בתחנת בני ברק, מבט מהגשר 
</gallery>

== קישורים חיצוניים ==

* [https://www.rail.co.il/?page=stationinfo&stationname=4100 התחנה באתר רכבת ישראל]
* [http://www.dan.co.il/template/default.asp?textSearch=&catid=18&pageId=621&parentId=128 התחנה באתר דן]
* [http://tel-aviv.millenium.org.il/NR/exeres/E57BE105-23C5-4E53-A9A9-2C038FB7AB80,frameless.htm?NRMODE=Published על חנוכת התחנה בשם "תל אביב צפון"], באתר עיריית תל אביב
* 

==הערות שוליים==

בני ברק
קטגוריה:בני ברק: מבנים
קטגוריה:בני ברק: תחבורה